L’Eliana celebra el Dia de la Policia Local
28 de setembre de 2016

L'Ajuntament de l'Eliana, a través de la Regidoria de Seguretat Ciutadana, convida a tots els mitjans de comunicació i membres de la ciutadania a assistir a la commemoració del Dia de la Policia Local. L'acte se celebrarà el dia 29 de setembre a les 9 hores en la plaça del País Valencià del municipi.

Estarà present en la celebració, que presidirà l'alcalde Salva Torrent, el Director General d'Emergències de la Comunitat Valenciana José Mª Àngel.

Enguany, és la primera vegada que se celebra el Dia de la Policia Local a l'aire lliure, en lloc d'en el saló de Plens on es feia l'acte fins ara. També s'ha canviat la data de la commemoració, passant del primer dissabte del mes de juliol al 29 de setembre, dia de Sant Miquel que és el patró del cos.